
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr.21/1046/17.09.2003

R A P O R T    

asupra proiectului de Lege privind aprobarea Ordonanţei 

de urgenţă a Guvernului nr.22/2003 pentru modificarea şi 

completarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi 

privatizare a unor societăţi naţionale, companii naţionale şi societăţi comerciale cu capital  majoritar de stat

(PL283/22.04.2003)

             În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.22/2003 pentru modificarea şi completarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital  majoritar de stat, trimis cu adresa nr. 283 din 22.04.2003.

           Ordonanţa de urgenţă reglementează şi posibilitatea ca, persoanele disponibilizate din societăţile care au prevăzut în contractele colective de muncă acordarea de plăţi compensatorii din surse proprii, să beneficieze de aceste drepturi băneşti care se vor acorda lunar, până la sfârşitul anului 2003. 

   Proiectul de lege a fost primit de la Secretariatul General al Guvernului.

       La întocmirea prezentului raport, Comisia a avut în vedere:

· avizul nr.539/03.04.2003 al Consiliului Legislativ,

· avizul nr.283/24.04.2003 al Comisiei juridice, de disciplină şi imunităţi,

· avizul nr. 27/214/12.05.2003 al Comisiei pentru muncă şi solidaritate socială.

          Proiectul de Lege face parte din categoria legilor organice.

              La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

a) Autorităţii pentru Privatizare şi Administrarea Participaţiilor Statului: 

· domnul vicepreşedinte Claudiu Seucan;

· domnul director general Haţegan Emil;

· domnul consilier Olariu Mihai.

b) Ministerului Finanţelor Publice: 

· doamna director general adjunct Gica Roşu;
· doamna consilier Drăghici Doina.
               c) Ministerului Muncii, Solidarităţii Sociale şi Familiei:

· doamna director Simona Bordeianu;

· doamna expert Cecilia Sebe. 
d) Agenţia Naţională de Ocupare a Forţei de Muncă:

               -  domnul director general executiv Eugen Preda.

           Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din 17 septembrie 2003. 

              La lucrări, au fost prezenţi 28 deputaţi, din totalul de 30 membri ai Comisiei.

               În urma dezbaterii, Comisia, cu unanimitate de voturi, a hotărât că proiectul de Lege sus menţionat nu poate fi acceptat şi propune Plenului Camerei Deputaţilor respingerea sa, deoarece prevederile Ordonanţei de ugenţă a Guvernului nr.22/2003 au fost preluate în proiectul de Lege pentru aprobarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi  naţionale, companii naţionale şi societăţi comerciale cu  capital majoritar de stat. 
                       PREŞEDINTE,                                       

Dan Radu RUŞANU                                   

              SECRETAR,

            Iuliu Vida










       Consilier parlamentar,










                 Doina Leonte










         Expert parlamentar,











 Olga Tutoveanu

PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr.21/1046 /17.09.2003

C ă t r e,





 BIROUL PERMANENT AL





 CAMEREI DEPUTAŢILOR


          Vă înaintăm, alăturat  Raportul    

asupra proiectului de Lege privind aprobarea Ordonanţei de urgenţă a Guvernului nr.22/2003 pentru modificarea şi completarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital  majoritar de stat, trimis cu adresa nr. 283 din  22.04.2003.
PREŞEDINTE,

Dan Radu RUŞANU

